SKRIFTLIG FORESPOERGSEL E-3717/98

af José Valverde López (PPE) til Kommissionen

(11. december 1998)

Om: Methylbromid - Kommissionens forslag om stoffer, som nedbryder ozonlaget

I henhold til forslag til Raadets forordning om stoffer, der nedbryder ozonlaget, vil methylbromid, der anvendes til desinfektion inden for landbruget, vaere udryddet inden aar 2001. Dette betyder, at forbuddet mod methylbromid, der i henhold til Montreal-protokollen af september 1997 traeder i kraft i aar 2005, er blevet fremrykket.

I de europaeiske lande kan kun specialiserede brugere og virksomheder med saerlig tilladelse anvende methylbromid. 95 % af disse brugere gav i 1996 udtryk for deres vilje til praktisk talt at eliminere de miljoeskadelige emissioner ved at anvende de bedre og mere avancerede teknikker, der allerede findes.

De seneste undersoegelser har vist, at 95 % af methylbromidemissionerne kan elimineres gennem bedre teknikker, f.eks. uigennemtraengelig plastic.

En fremrykning af forbuddet mod methylbromid har betydelige konsekvenser for mange landbrugere i EU og negative foelger for oekonomien i mange fattige landbrugsomraader. Kan Kommissionen paa baggrund heraf oplyse, om denne fremrykkede tidsfrist er fastlagt under hensyntagen til, at producenterne nu agter at eliminere emissionerne og mindske de ozonlagsnedbrydende foelger af brugen af methylbromid gennem bedre teknikker, og at der under visse lokale omstaendigheder ikke findes alternative produkter til desinficering af jorden?

Svar afgivet paa Kommissionens vegne af Ritt Bjerregaard

(8. februar 1999)

Kommissionens forslag om afvikling af methylbromidanvendelsen(1) omfatter i bilag V et krav om, at hvor methylbromid fortsat anvendes efter afviklingen i henhold til dispensation i forbindelse med kritiske anvendelser, skal det ske paa grundlag af den bedste tilgaengelige emissionsbegraensende teknologi. Et lignende krav kan ligeledes findes i artikel 16, stk. 2, der drejer sig om sikkerhedsforanstaltninger for at undgaa udslip af methylbromid fra desinfektionsanlaeg. Begge disse krav illustrerer, at der rent faktisk findes impermeabelt plast til at reducere emissioner, som det paastaas af dem der bruger desinfektionsapparater og methylbromid.

Anvendelse af disse former for plast ville i sig selv ikke vaere tilstraekkeligt til at naa den fuldstaendige afvikling af produktion og anvendelse af methylbromid, der kraeves i henhold til Montreal-protokollen. Medens der tilskyndes til at anvende alle forhaandenvaerende midler til at reducere emissionerne som midlertidig loesning, kraever den fulde beskyttelse af ozonlaget, at al methylbromid erstattes af miljoevenlige alternativer.

Hvor saerlige lokale forhold, f.eks. jordbund, skraenter eller klima, goer anvendelse af alternativer til methylbromid teknisk eller oekonomisk umulig, foreslaar Kommissionen dispensation for kritisk anvendelse, der goer det muligt fortsat at have methylbromid til raadighed, indtil der findes et brugbart alternativ hertil. Dispensation vil ogsaa gaelde efter afviklingen i 2005 fastsat i Montreal-protokollen, forudsat alle parter er enige om, at en bestemt anvendelse af methylbromid stadig er kritisk, fordi der ikke er blevet fundet passende alternativer.

(1) KOM(98) 398 endelig udg.